proxectonos/corpus_dominio_legal_administrativo_tmp huggingface dataset:
RESOLUCIÓN do 2 de outubro de 2008 pola que se lles dá publicidade ás axudas concedidas ao abeiro da Orde do 28 de febreiro de 2008, pola que se aproban as bases reguladoras e se procede á convocatoria para o ano 2008, en réxime de concorrencia competitiva, das subvencións ás asociacións profesionais de artesáns cuxo ámbito de actuación se desenvolva na Comunidade Autónoma de Galicia, para o fomento do sector artesanal galego (Diario Oficial de Galicia número 51, do 12 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/10/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 21 das bases reguladoras da orde, procédese á publicación das subvencións concedidas por resolución do conselleiro de Innovación e Industria, que se relacionan no anexo.
Norma reguladora: Orde do 28 de febreiro de 2008, pola que se aproban as bases reguladoras e se procede á convocatoria para o ano 2008, en réxime de concorrencia competitiva, das subvencións ás asociacións profesionais de artesáns cuxo ámbito de actuación se desenvolva na Comunidade Autónoma de Galicia, para o fomento do sector artesanal galego (IN201F).
Crédito orzamentario: 100.000 euros.
Aplicación orzamentaria: 10.05.741-F.781.0.
Santiago de Compostela, 2 de outubro de 2008.
P.D. (Orde 31-1-2006; DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "20900D008P010.PDF"
ORDE do 13 de outubro de 2008 pola que se modifica a do 18 de marzo pola que se establecen as bases reguladoras para a concesión, en réxime de concorrencia competitiva, das subvencións a empresas privadas para a creación e mellora de establecementos turísticos, e se procede á súa convocatoria para o ano 2008 (IN983G).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/10/2008

A Orde do 18 de marzo de 2008 pola que se establecen as bases reguladoras para a concesión, en réxime de concorrencia competitiva, das subvencións a empresas privadas para a creación e mellora de establecementos turísticos, e se procede á súa convocatoria para o ano 2008 (DOG nº 67, do 8 de abril) establece no artigo 17.1º do seu anexo I a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a realización desta, é necesario modificar o artigo anterior no sentido de ampliar o prazo citado.
Polo exposto, e no uso das facultades que me foron conferidas,
DISPOÑO:
Artigo 1º
O artigo 17 do anexo I, no primeiro parágrafo do punto 2, queda redactado como segue:
«2. Para cobrar a subvención concedida, o beneficiario deberá presentar nos lugares sinalados no artigo 3 da convocatoria a documentación que a continuación se indica. Terá os seguintes prazos para presentala: anualidade 2008 ata o 30 de novmbro de 2008 e anualidade 2009 ata o 1 de outubro de 2009».
Artigo 2º
A ampliación do prazo establecida no artigo anterior non afectará os demais prazos previstos na orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de outubro de 2008.
Fernando Xabier Blanco Álvarez
Conselleiro de Innovación e Industria
ORDE do 13 de outubro de 2008 pola que se modifica a do 24 de marzo, pola que se establecen as bases reguladoras para a concesión, en réxime de concorrencia competitiva, de subvencións a concellos do litoral para o acondicionamento e mellora das zonas de costa onde se practique asiduamente o baño, e se procede á súa convocatoria para o ano 2008 (IN982J).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/10/2008

A Orde do 24 de marzo de 2008 pola que se establecen as bases reguladoras para a concesión, en réxime de concorrencia competitiva, de subvencións a concellos do litoral para o acondicionamento e mellora das zonas de costa onde se practique asiduamente o baño, e se procede á súa convocatoria para o ano 2008 (DOG nº 70, do 11 de abril) establece no artigo 17.1º do seu anexo I a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a realización desta, é necesario modificar o artigo anterior no sentido de ampliar o prazo citado.
Polo exposto e en uso das facultades que me foron conferidas,
DISPOÑO:
Artigo 1º
O artigo 17 do anexo I, no primeiro parágrafo do número 1, queda redactado como segue:
«1. Para cobrar a subvención concedida, o beneficiario deberá presentar a seguinte documentación por duplicado exemplar nos lugares sinalados no artigo 3º da convocatoria, tendo de prazo para presentala ata o 30 de novembro de 2008».
Artigo 2º
A ampliación de prazo establecida no artigo anterior non afectará os demais prazos previstos na orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de outubro de 2008.
Fernando Xabier Blanco Álvarez
Conselleiro de Innovación e Industria
ORDE do 13 de outubro de 2008 pola que se modifica a do 18 de marzo pola que se establecen as bases reguladoras para a concesión, en réxime de concorrencia competitiva, das subvencións a empresas turísticas para o fomento do turismo no medio rural, e se procede á súa convocatoria para o ano 2008 (IN983E).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/10/2008

A Orde do 18 de marzo de 2008 pola que se establecen as bases reguladoras para a concesión, en réxime de concorrencia competitiva, das subvencións a empresas turísticas para o fomento do turismo no medio rural, e se procede á súa convocatoria para o ano 2008 (DOG nº 67, do 8 de abril) establece no artigo 17.1º do seu anexo I a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a realización desta, é necesario modificar o artigo anterior no sentido de ampliar o prazo citado.
Polo exposto, e en uso das facultades que me foron conferidas,
DISPOÑO:
Artigo 1º
O artigo 17 do anexo I, no primeiro parágrafo do punto 1, queda redactado como segue:
«1. Para cobrar a subvención concedida, o beneficiario deberá presentar a seguinte documentación por triplicado exemplar, nos lugares sinaladados no artigo 3º da convocatoria, terá de prazo para presentala ata o 30 de novembro de 2008».
Artigo 2º
A ampliación do prazo establecido no artigo anterior non afectará os demais prazos previstos na orde.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 13 de outubro de 2008.
Fernando Xabier Blanco Álvarez
Conselleiro de Innovación e Industria
ORDE do 23 de outubro de 2008 pola que se modifica a do 24 de marzo pola que se regula a concesión de subvencións para a realización de actividades de información, orientación e busca de emprego (Diario Oficial de Galicia número 60, do 28 de marzo).
CONSELLERÍA DE TRABALLO — III. OUTRAS DISPOSICIÓNS — 29/10/2008

A Orde do 24 de marzo de 2008 pola que se regula a concesión de subvencións para a realización de actividades de información, orientación e busca de emprego (DOG nº 60, do 28 de marzo), establece na súa disposición adicional primeira que as accións incluídas na orde se financiarán con cargo ás consignacións orzamentarias que figuran nos orzamentos xerais da comunidade autónoma para o ano 2008, prevendo futuros para o ano 2009 nas seguintes aplicacións orzamentarias e contías: 16.03.322B.481.2 cun importe de 200.000 euros; 16.03.322B.461.0 cun importe de 250.000 euros (en ambos os casos o código de proxecto é 2007 00689); 16.03.322B.461.0 cun importe de 300.000 euros (código do proxecto 2008 00531).
As contías de futuros sinaladas son insuficientes co fin de completar as contías concedidas para o ano 2008 ao abeiro da citada orde, polo que cómpre ampliar o importe dos créditos de futuros.
Por todo o exposto, e no uso das facultades que me foron conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.
Primeiro.-Amplíase o importe do límite dos compromisos orzamentarios para o ano 2009 fixados na Orde do 24 de marzo de 2008 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego, nas seguintes aplicacións orzamentarias e contías:
-16.03.322B.481.2 cun importe de 150.000 euros; código do proxecto 2007 00689.
-16.03.322B.461.0 cun importe de 175.000 euros; código 2007 00689.
-16.03.322B.461.0 cun importe de 150.000 euros; código do proxecto 2008 00531.
Segundo.-As cantidades totais para o ano 2009 previstas na Orde do 24 de marzo de 2008 pola que se regula a concesión de subvencións para a realización de actividades de información, orientación e busca de emprego por aplicacións serán as seguintes:
-16.03.322B.481.2 cun importe de 350.000 euros; código do proxecto 2007 00683.
-16.03.322B. 461.0 cun importe de 425.000 euros; código do proxecto 2007 00689.
-16.03.322B. 461.0 cun importe de 450.000 euros; código do proxecto 2008 00531.
Terceiro.-Esta modificación non afecta o prazo establecido na referida orde de convocatoria para a presentación de solicitudes.
Santiago de Compostela, 23 de outubro de 2008.
Ricardo Jacinto Varela Sánchez
Conselleiro de Traballo
ORDE do 22 de outubro de 2008 pola que se modifica a do 5 de maio pola que se aproban as bases reguladoras para a concesión de axudas, en réxime de concorrencia competitiva, a asociacións e institucións culturais para a realización de actividades culturais relacionadas coa recuperación da memoria histórica.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

Con data do 14 de maio de 2008 (DOG nº 92) publicouse a orde desta consellería do 5 de maio de 2008 pola que se aproban as bases reguladoras para a concesión de axudas, en réxime de concorrencia competitiva, a asociacións e institucións culturais para a realización de actividades culturais relacionadas coa recuperación da memoria histórica.
No artigo 10 da orde establecíase que os beneficiarios da subvención quedarán obrigados a xustificar as subvencións no prazo dos 20 días hábiles posteriores á finalización da actividade e, en todo caso, antes do 1 de novembro de 2008.
Por causas relacionadas co procedemento, en especial, o cumprimento dos prazos para a chegada completa da documentación, e o conseguinte atraso na resolución da convocatoria, faise necesaria a ampliación do prazo para as xustificacións das subvencións.
Visto o anterior,
DISPOÑO:
Artigo 1º.-Ampliación do prazo.
Ampliar ata o 28 de novembro o prazo límite previsto no artigo 10 da orde de convocatoria para a xustificación da subvención por parte dos beneficiarios.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2008.
Ánxela Bugallo Rodríguez
Conselleira de Cultura e Deporte
ORDE do 22 de outubro de 2008 pola que se modifica a do 17 de abril pola que se aproban as bases reguladoras para a concesión de axudas, en réxime de concorrencia competitiva, a fundacións, asociacións e institucións culturais, con ámbito de actuación supraprovincial e que desenvolven as súas actividades en Galicia, para o seu funcionamento e para a realización de programas culturais.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

Con data do 14 de maio de 2008 (DOG nº 92) publicouse a orde desta consellería do 17 de abril de 2008 pola que se aproban as bases reguladoras para a concesión de axudas, en réxime de concorrencia competitiva, a fundacións, asociacións e institucións culturais, con ámbito de actuación supraprovincial e que desenvolven as súas actividades en Galicia, para o seu funcionamento e para a realización de programas culturais.
No artigo 10 da orde establecíase que os beneficiarios da subvención quedarán obrigados a xustificar as subvencións no prazo dos 20 días hábiles posteriores á finalización da actividade e, en todo caso, antes do 1 de novembro de 2008.
Por causas relacionadas co procedemento, en especial, o cumprimento dos prazos para a chegada completa da documentación, e o conseguinte atraso na resolución da convocatoria, faise necesaria a ampliación do prazo para as xustificacións das subvencións.
Visto o anterior,
DISPOÑO:
Artigo 1º.-Ampliación do prazo.
Ampliar ata o 28 de novembro o prazo límite previsto no artigo 10 da orde de convocatoria para a xustificación da subvención por parte dos beneficiarios.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2008.
Ánxela Bugallo Rodríguez
Conselleira de Cultura e Deporte
CORRECCIÓN de erros.-Resolución do 25 de setembro de 2008 pola que se amplía para o ano 2008 o prazo de presentación da documentación de xustificación establecido na Orde do 5 de marzo de 2008, pola que se aproban as bases reguladoras para a concesión de subvencións, en réxime de concorrencia competitiva, para a realización de obras de infraestruturas deportivas de titularidade pública ou privada e para a adquisición de equipamentos deportivos e pola que se convocan as correspondentes ao ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

Advertidos erros na devandita orde, publicada no Diario Oficial de Galicia nº 189, do 30 de setembro de 2008, cómpre facer a oportuna corrección:
-Na páxina 17.815, na columna dereita, onde di: «Resolución do 25 de setembro de 2008....», debe dicir: «Orde do 25 de setembro de 2008....».
-Na páxina 17.816, na columna esquerda, onde di: «P.D. (Orde 2-1-2007) Marta Souto González Directora xeral para o Deporte», debe dicir: «A Conselleira P.D. (Orde 12-1-2007) Marta Souto González Directora xeral para o Deporte».
ORDE do 22 de outubro de 2008 pola que se modifica a do 28 de abril pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e que non estean integrados na Rede galega de teatros e auditorios, para o equipamento e mellora das instalacións técnicas dos espazos escénicos e locais utilizados para a realización de actividades culturais.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

Con data do 7 de maio de 2008 (DOG nº 87) publicouse a orde desta consellería do 28 de abril de 2008 pola que se establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia e que non estean integrados na Rede galega de teatros e auditorios, para o equipamento e mellora das instalacións técnicas dos espazos escénicos e locais utilizados para a realización de actividades culturais.
No artigo 10 da orde establecíase que os beneficiarios da subvención quedarán obrigados a xustificar as subvencións no prazo dos 20 días hábiles posteriores á finalización da actividade e, en todo caso, antes do 1 de novembro de 2008.
Por causas relacionadas co procedemento, en especial, o cumprimento dos prazos para a chegada completa da documentación, e o conseguinte atraso na resolución da convocatoria, faise necesaria a ampliación do prazo para as xustificacións das subvencións.
Visto o anterior,
DISPOÑO:
Artigo 1º.-Ampliación do prazo.
Ampliar ata o 28 de novembro o prazo límite previsto no artigo 9 da orde de convocatoria para a xustificación da subvención por parte dos beneficiarios.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2008.
Ánxela Bugallo Rodríguez
Conselleira de Cultura e Deporte
ORDE do 10 de outubro de 2008 pola que se amplía o prazo do artigo 6 da do 20 de xuño pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como videoclips, contidos interactivos e proxectos de creación net-art, e se convocan para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

A Consellería de Cultura e Deporte ditou a Orde do 20 de xuño de 2008 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como videoclips, contidos interactivos e proxectos de creación net-art, e se convocan para o ano 2008 (DOG nº 124, do 27 de xuño).
No artigo 6 da orde establécese que o prazo de xustificación da realización das actividades subvencionadas rematará o 31 de outubro de 2008.
Tendo en conta a dilatación do procedemento de resolución das concesións, considérase necesario ampliar o prazo de xustificación das actividades subvencionadas.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo do artigo 6 da Orde do 20 de xuño de 2008 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como videoclips, contidos interactivos e proxectos de creación net-art, e se convocan para o ano 2008, establecéndose no 30 de novembro de 2008 o remate do prazo de xustificación.
Santiago de Compostela, 10 de outubro de 2008.
Ánxela Bugallo Rodríguez
Conselleira de Cultura e Deporte
ORDE do 22 de outubro de 2008 pola que se modifica a do 29 de abril pola que se establecen as bases reguladoras para a concesión de axudas, en réxime de concorrencia competitiva, a asociacións, fundacións e entidades culturais sen ánimo de lucro para o equipamento e mellora dos seus locais.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

Con data do 9 de maio de 2008 (DOG nº 89) publicouse a orde desta consellería do 29 de abril de 2008 pola que se establecen as bases reguladoras para a concesión de axudas, en réxime de concorrencia competitiva, a asociacións, fundacións e entidades culturais sen ánimo de lucro para o equipamento e mellora dos seus locais.
No artigo 9 da orde establecíase que os beneficiarios da subvención quedarán obrigados a xustificar as subvencións no prazo dos 20 días hábiles posteriores á finalización da actividade e, en todo caso, antes do 1 de novembro de 2008.
Por causas relacionadas co procedemento, en especial, o cumprimento dos prazos para a chegada completa da documentación, e o conseguinte atraso na resolución da convocatoria, faise necesaria a ampliación do prazo para as xustificacións das subvencións.
Por causas relacionadas co procedemento, en especial, o cumprimento dos prazos para a chegada completa da documentación, e o conseguinte atraso na resolución da convocatoria, faise necesaria a ampliación do prazo para as xustificacións das subvencións.
Visto o anterior,
DISPOÑO:
Artigo 1º.-Ampliación do prazo.
Ampliar ata o 28 de novembro o prazo límite previsto no artigo 9 da orde de convocatoria para a xustificación da subvención por parte dos beneficiarios.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 22 de outubro de 2008.
Ánxela Bugallo Rodríguez
Conselleira de Cultura e Deporte
ORDE do 10 de outubro de 2008 pola que se amplía o prazo do artigo 6 da do 3 de xuño pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega, e se convocan para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

A Consellería de Cultura e Deporte ditou a Orde do 3 de xuño de 2008 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega, e se convocan para o ano 2008 (DOG nº 112, do 11 de xuño).
No artigo 6.2º da orde establécese que o prazo de xustificación para as subvencións de carácter plurianual rematará o 31 de outubro de 2008 para a primeira anualidade.
Tendo en conta a dilatación do procedemento de resolución das concesións, considérase necesario ampliar o prazo de xustificación correspondente á primeira anualidade de 2008 das subvencións de carácter plurianual.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo do artigo 6.2º da Orde do 3 de xuño de 2008 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega, e se convocan para o ano 2008, no referido á anualidade de 2008 das subvencións de caracter plurianual, establecéndose no 30 de novembro de 2008 o remate do prazo de xustificación.
Santiago de Compostela, 10 de outubro de 2008.
Ánxela Bugallo Rodríguez
Conselleira de Cultura e Deporte
ORDE do 10 de outubro de 2008 pola que se amplía o prazo do artigo 6 da do 28 de maio pola que se establecen as bases reguladoras para a concesión de subvencións para a escrita individual de guións de proxectos audiovisuais en lingua galega, e se convocan para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

A Consellería de Cultura e Deporte ditou a Orde do 28 de maio de 2008 pola que se establecen as bases reguladoras para a concesión de subvencións para a escrita individual de guións de proxectos audiovisuais en lingua galega, e se convocan para o ano 2008 (DOG nº 112, do 11 de xuño).
No artigo 6 da orde establécese que o prazo de xustificación da realización das actividades subvencionadas rematará o 31 de outubro de 2008.
Tendo en conta a dilatación do procedemento de resolución das concesións, considérase necesario ampliar o prazo de xustificación das actividades subvencionadas.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo do artigo 6 da Orde do 28 de maio de 2008 pola que se establecen as bases reguladoras para a concesión de subvencións para a escrita individual de guións de proxectos audiovisuais en lingua galega, e se convocan para o ano 2008, establecéndose no 30 de novembro de 2008 o remate do prazo de xustificación.
Santiago de Compostela, 10 de outubro de 2008.
Ánxela Bugallo Rodríguez
Conselleira de Cultura e Deporte
ORDE do 10 de outubro de 2008 pola que se amplía o prazo do artigo 6 da do 27 de maio pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega, e se convocan para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 29/10/2008

A Consellería de Cultura e Deporte ditou a Orde do 27 de maio de 2008 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega, e se convocan para o ano 2008 (DOG nº 111, do 10 de xuño).
No artigo 6.2º da orde establécese que o prazo de xustificación para as subvencións de carácter plurianual rematará o 31 de outubro de 2008 para a primeira anualidade.
Tendo en conta a dilatación do procedemento de resolución das concesións, considérase necesario ampliar o prazo de xustificación correspondente á primeira anualidade de 2008 das subvencións de carácter plurianual.
En consecuencia, en uso das atribucións que me foron conferidas,
DISPOÑO:
Artigo único.-Ampliar o prazo do artigo 6.2º da Orde do 27 de maio de 2008 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega, e se convocan para o ano 2008, no referido á anualidade de 2008 das subvencións de caracter plurianual, establecéndose no 30 de novembro de 2008 o remate do prazo de xustificación.
Santiago de Compostela, 10 de outubro de 2008.
Ánxela Bugallo Rodríguez
Conselleira de Cultura e Deporte
RESOLUCIÓN do 20 de outubro de 2008, da Secretaría Xeral da Consellería do Medio Rural, pola que se lles dá publicidade aos convenios subscritos por esta consellería no segundo cuadrimestre do ano 2008.
CONSELLERÍA DO MEDIO RURAL — III. OUTRAS DISPOSICIÓNS — 29/10/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar, no Diario Oficial de Galicia, unha relación dos convenios de colaboración subscritos no segundo cuadrimestre do ano.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de maio, xuño, xullo e agosto do ano 2008 que se incorpora como anexo a esta resolución.
Santiago de Compostela, 20 de outubro de 2008.
Alberte Souto Souto
Secretario xeral da Consellería do Medio Rural
Ver referencia pdf "21000D007P137.PDF"
Ver referencia pdf "21000D008P151.PDF"
RESOLUCIÓN do 20 de outubro de 2008, da Secretaría Xeral de Relacións Exteriores, pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no segundo cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/10/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos por esta secretaría xeral no segundo cuadrimestre do ano 2008 e que se relacionan no anexo a esta resolución.
Santiago de Compostela, 20 de outubro de 2008.
Julio César Félix Fernández Mato
Secretario xeral de Relacións Exteriores
RESOLUCIÓN do 7 de outubro de 2008, da Secretaría Xeral de Emigración, pola que se procede á publicación de subvencións concedidas, en virtude da Resolución do 2 de abril de 2008, pola que se regulan axudas extraordinarias a emigrantes galegos retornados e aos seus familiares para o exercicio 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/10/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia e na Resolución do 2 de abril de 2008, da Secretaría Xeral de Emigración, pola que se regulan axudas extraordinarias a emigrantes galegos retornados e aos seus familiares para o exercicio 2008, procédese á publicación das subvencións concedidas ata esta data, de contía igual ou superior a 3.000 euros, ao seguirse o procedemento de concesión establecido no artigo 19.2º da Lei 9/2007, do 13 de xuño, de subvencións de Galicia.
Finalidade da axuda: a finalidade da concesión destas axudas extraordinarias e non periódicas dirixidas ao/ás emigrantes galegos/as retornados/as e aos seus familiares, é atender situacións de necesidade ou precariedade económica derivadas do seu retorno á Comunidade Autónoma de Galicia.
Norma reguladora: Resolución do 2 de abril de 2008, da Secretaría Xeral de Emigración, pola que se regulan axudas extraordinarias a emigrantes galegos retornados e aos seus familiares para o exercicio 2008.
Aplicación orzamentaria: 04.50.312C.480.0 dos orzamentos xerais da Comunidade Autónoma de Galicia para o ano 2008.
Crédito orzamentario: 300.000 .
Relación das persoas beneficiarias e do importe da axuda concedida a cada unha delas, por orde alfabética: figura no anexo que forma parte desta resolución.
Santiago de Compostela, 7 de outubro de 2008.
Manuel Luís Rodríguez González
Secretario xeral de Emigración
Ver referencia pdf "21000D002P110.PDF"
Ver referencia pdf "21000D005P135.PDF"
CORRECCIÓN de erros.-Resolución do 25 de setembro de 2008 pola que se abre o prazo de presentación de solicitudes para que os traballadores autónomos poidan tramitar as axudas para a compra de ordenadores personais a través das entidades colaboradoras coa Consellería de Innovación e Industria, e se procede á publicidade da relación das ditas entidades colaboradoras seleccionadas ao abeiro da Orde do 26 de xuño de 2008 (procedemento administrativo IN533A, publicado no Diario Oficial de Galicia número 129, do 4 de xullo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/10/2008

Advertido un erro na citada resolución publicada no Diario Oficial de Galicia número 195, do 8 de outubro de 2008, cómpre facer a seguinte corrección:
Na páxina 18.350 engádese un novo punto 4, coa seguinte redacción:
4. Con data do 9 de agosto de 2008 publicouse no Diario Oficial de la Unión Europea o Regulamento (CE) nº 800/2008 da Comisión, polo que se declaran determinadas categorías de axuda compatibles co mercado común en aplicación dos artigos 87 e 88 do Tratado (Regulamento xeral de exención por categorías), no cal se dispón, no seu artigo 43, que as referencias ao Regulamento (CE) nº 70/2001 entenderanse como referencias ao antedito regulamento.
O Regulamento (CE) nº 800/2008 entrou en vigor o vixésimo día seguinte ao da súa publicación no Diario Oficial de la Unión Europea, polo que o procedemento de concesión de axudas reguladas ao abeiro da Orde do 26 de xuño de 2008 quedará suxeito ao Regulamento (CE) nº 800/2008.
ORDE do 9 de outubro de 2008 pola que se modifica o artigo 6 dos anexos I, II, III, IV, V, VI e VII así como o artigo 16 da Orde do 25 de abril de 2008 (Diario Oficial de Galicia do 8 de maio) pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, e se procede á súa convocatoria para o ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 22/10/2008

Pola Orde do 25 de abril de 2008 aprobáronse as bases que rexen as convocatorias de axudas para o fomento da investigación e a innovación empresarial no ámbito da Comunidade Autónoma de Galicia e se procede á súa convocatoria para o ano 2008.
No artigo 6 dos anexos I, II, III, IV, V, VI e VII e no artigo 17 da devandita orde establécese que, para poder percibir as axudas, será preciso presentar, na data límite do 31 de outubro do exercicio correspondente á anualidade de que se trate, a documentación requirida.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avalación, e co fin de viabilizar o proceso de xestión, e dado que non se causa prexuízo a terceiros, procede modificar o referido artigo 6 dos anexos I, II, III, IV, V, VI e VII e o artigo 17 da orde de convocatoria,
DISPOÑO:
A modificación do artigo 6 dos anexos I, II, III, IV, V, VI e VII e o artigo 17 da Orde do 25 de abril de 2008 pola que se aproban as bases que rexen as convocatorias de axudas para o fomento da innovación empresarial no ámbito da Comunidade Autónoma de Galicia para o ano 2008, e se procede á súa convocatoria para o ano 2008, no referente ao prazo de presentación dos xustificantes correspondentes aos gastos realizados no ano 2008, do seguinte xeito:
O prazo será regulado na publicación da resolución de adxudicación de cada un dos procedementos.
Santiago de Compostela, 9 de outubro de 2008.
Fernando Xabier Blanco Álvarez
Conselleiro de Innovación e Industria
ORDE do 22 de setembro de 2008 pola que se lle autoriza o cambio de domicilio por traslado de instalacións ao centro privado Proden, do concello da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2008

Examinado o expediente iniciado polo centro privado Proden, no que solicita autorización para o cambio de domicilio por traslado de instalacións da Ronda de Outeiro nº 228-230 á r/ Rafael Alberti nº 6 do concello da Coruña.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar o cambio de domicilio por traslado de instalacións do centro privado Proden para a r/ Rafael Alberti nº 6 do concello da Coruña, segundo se especifica no anexo desta orde.
Segundo.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición perante la conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 22 de setembro de 2008.
Laura Sánchez Piñón
Conselleira de Educación e Ordenación
Universitaria
ANEXO
Provincia: A Coruña.
Concello: A Coruña.
Localidade: A Coruña.
Enderezo: r/ Rafael Alberti, 6.
Código do centro: 15026054.
Denominación: centro privado Proden.
Titular: Dietética y Nutrición, S.L.
Ensinanzas autorizadas:
1 ciclo formativo de grao superior de dietética (2 unidades, 20 alumnos/unidade).
RESOLUCIÓN do 25 de setembro de 2008, da Secretaría Xeral e do Patrimonio da Consellería de Economía e Facenda, pola que se lles dá publicidade aos convenios de colaboración subscritos por esta consellería no segundo cuadrimestre do ano 2008.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/10/2008

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Darlle publicidade á relación dos convenios subscritos pola Consellería de Economía e Facenda nos meses de maio, xuño, xullo e agosto do ano 2008, que se incorpora como anexo a esta resolución.
Santiago de Compostela, 25 de setembro de 2008.
Mª Inmaculada Viña Carregal
Secretaria xeral e do Patrimonio da Consellería de Economía e Facenda
Ver referencia pdf "20500D002P007.PDF"
RESOLUCIÓN do 9 de setembro de 2008, da Secretaría Xeral de Comunicación, pola que se lles dá publicidade aos convenios de colaboración subscritos por esta secretaría xeral no segundo cuadrimestre do ano 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/10/2008

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Comunicación e tramitados pola Dirección Xeral de Comunicación Audiovisual, no segundo cuadrimestre do ano 2008, os cales se relacionan no anexo a esta resolución.
Santiago de Compostela, 9 de setembro de 2008.
Fernando Salgado García
Secretario xeral de Comunicación
Ver referencia pdf "20500D002P007.PDF"
ORDE do 16 de outubro de 2008 pola que se modifica a do 2 de maio pola que se establecen as bases para a concesión, en réxime de concorrencia competitiva, das subvencións para a mellora das infraestruturas eléctricas necesarias para as prestacións de servizos básicos de competencia municipal en concellos de menos de 5.000 habitantes, e se procede á súa convocatoria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 22/10/2008

A Consellería de Innovación e Industria ditou a Orde do 2 de maio de 2008 pola que se estableceron as bases para a concesión, en réxime de concorrencia competitiva, das subvencións para a mellora das infraestruturas eléctricas necesarias para as prestacións de servizos básicos de competencia municipal en concellos de menos de 5.000 habitantes, e se procedeu á súa convocatoria.
O artigo 16, relativo á xustificación da subvención, das bases reguladoras aprobadas pola devandita orde, establece que para cobrar a subvención concedida, o beneficiario deberá presentar a documentación relacionada nel antes do 18 de novembro de 2008.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos obxecto de subvención.
En consecuencia, en uso das atribucións que me foron conferidas,
DISPOÑO:
Artigo único.
Amplíase ata o 1 de decembro de 2008 o prazo para a execución e xustificación dos investimentos ou actuacións que foron obxecto de subvención ao abeiro da Orde do 2 de maio de 2008.
Santiago de Compostela, 16 de outubro de 2008.
Fernando Xabier Blanco Álvarez
Conselleiro de Innovación e Industria
RESOLUCIÓN do 15 de outubro de 2008, da Secretaría Xeral da Consellería de Medio Ambiente e Desenvolvemento Sostible, pola que se lles dá publicidade aos convenios de colaboración subscritos por esta consellería no segundo cuadrimestre de 2008.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 22/10/2008

O artigo 11.1º da Lei 4/2006, do 30 de xuño, de transparencia e boas prácticas na Administración Pública galega (DOG nº 136, do 14 de xuño) dispón que cada consellería da Xunta de Galicia publicará no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio desta resolución dáselle publicidade á relación dos convenios subscritos pola Consellería de Medio Ambiente e Desenvolvemento Sostible no segundo cuadrimestre do ano 2008, que se incorpora como anexo a esta resolución.
Santiago de Compostela, 15 de outubro de 2008.
Jorge A. Santiso Blanco
Secretario xeral da Consellería de Medio Ambiente
e Desenvolvemento Sostible
Ver referencia pdf "20500D011P024.PDF"
CORRECCIÓN de erros.-Orde do 4 de setembro  de 2008 pola que se publica a concesión dos premios extraordinarios de bacharelato correspondentes ao curso 2007-2008, convocados pola Orde do 25 de abril de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/10/2008

Advertidos erros no anexo da citada orde, publicada no DOG nº 187, do 26 de setembro de 2008, cómpre publicar a seguinte corrección:
No anexo, relación de premios extraordinarios de bacharelato correspondentes ao curso 2007-2008, páxina 17.626, onde di:
Ver referencia pdf "20400D014P021.PDF"
RESOLUCIÓN do 12 de setembro de 2008, da Dirección Xeral de Patrimonio Cultural, pola que se inscribe á Asociación de Amigos del Camino de Santiago de Miranda de Ebro no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 21/10/2008

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago de Miranda de Ebro, do 13 de agosto de 2008.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto, segundo o cal as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles.
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de Miranda de Ebro quede inscrita no Rexistro de Entidades de Promoción do Camiño de Santiago co número 177.
Santiago de Compostela, 12 de setembro de 2008.
Felipe Arias Vilas
Director xeral de Patrimonio Cultural
RESOLUCIÓN do 19 de setembro de 2008, da Dirección Xeral de Patrimonio Cultural, pola que se inscribe á Asociación de Amigos del Camino de Santiago El Acebo no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 21/10/2008

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago El Acebo, do 1 de setembro de 2008.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto, segundo o cal as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles.
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago El Acebo quede inscrita no Rexistro de Entidades de Promoción do Camiño de Santiago co número 178.
Santiago de Compostela, 19 de setembro de 2008.
Felipe Arias Vilas
Director xeral de Patrimonio Cultural
ORDE do 10 de outubro de 2008 pola que se resolve a convocatoria de axudas para a realización de proxectos de innovación para un uso educativo das tecnoloxías da información e a comunicación para o curso 2008-2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/10/2008

A Consellería de Educación e Ordenación Universitaria, pola Orde do 5 de maio de 2008, convocou axudas para a realización de proxectos de innovación para un uso educativo das tecnoloxías da información e a comunicación para o curso 2008-2009 e aprobou as súas bases de concesión.
Cumpridos os trámites previstos nos artigos 8 e 9 da orde de convocatoria, a comisión de selección formulou a súa proposta definitiva de concesión de axudas.
En consecuencia, a conselleira de Educación e Ordenación Universitaria
RESOLVE:
Artigo 1º.-Conceder as axudas para a realización de proxectos de innovación para un uso educativo das tecnoloxías da información e a comunicación, para o curso 2008-2009, aos centros e coas dotacións que se relacionan no anexo a esta orde.
Artigo 2º.-Contra esta resolución, que pon fin á vía administrativa, as persoas interesadas poderán interpor os recursos que procedan en aplicación do disposto nos artigos 20 e 44 da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta orde entrará en vigor a partir do día seguinte ao da súa publicación.
Santiago de Compostela, 10 de outubro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "20400D014P021.PDF"
Dotación e apoios que recibirá cada un dos centros seleccionados:
a) Un paquete multimedia composto por un encerado dixital interactivo, un proxector e dez ordenadores portátiles, que se enviará no primeiro trimestre do curso académico 2008-2009.
b) Dotación económica de 2.000 .
c) Asesoramento para o profesorado do centro para un mellor aproveitamento dos recursos informáticos e da súa incorporación á docencia.
d) Un espazo web para facilitar a creación e organización de materiais e recursos educativos por medio das tecnoloxías da información e da comunicación.
e) A difusión das experiencias a través da rede e a publicación dos materiais educativos producidos.
ORDE do 8 de outubro de 2008 pola que se publica a substitución de vogais suplentes do Consello Galego de Cooperación para o Desenvolvemento en representación das ONG.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/10/2008

De acordo co establecido no artigo 11.5º do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, os vogais do Consello Galego de Cooperación para o Desenvolvemento serán nomeados e cesados polo titular do departamento competente, logo da proposta das entidades con representación naquel, mediante orde publicada no Diario Oficial de Galicia.
A asemblea xeral ordinaria da Coordinadora Galega de Organizacións non Gobernamentais do 15 de xullo de 2008 propón a baixa e o nomeamento dos vogais suplementes do Consello Galego de Cooperación para o Desenvolvemento que a continuación se citan.
Polo tanto, vistas as propostas de cesamento e nomeamento formuladas de acordo co disposto no artigo 11.5º do Decreto 326/2004, do 29 de decembro,
DISPOÑO:
Artigo primeiro.-Cesar, por proposta da asemblea xeral ordinaria da Coordinadora Galega de Organizacións non Gobernamentais, os seguintes vogais suplentes do Consello Galego de Cooperación para o Desenvolvemento:
-Noelia García Camiña.
-Carolina Campos Álvarez.
-Manuel Carlos Martínez Barreiro.
-Ana Barreiro Pérez.
-Alberto García Cerviño.
Artigo segundo.-Nomear, por proposta da asemblea xeral ordinaria da Coordinadora Galega de Organizacións non Gobernamentais, os seguintes vogais suplentes do Consello Galego de Cooperación para o Desenvolvemento:
-Mónica Pereira Mata.
-Francisco Vallverdú Baena.
-Judith Sing Jackson.
Santiago de Compostela, 8 de outubro de 2008.
José Luis Méndez Romeu
Conselleiro de Presidencia, Administracións Públicas e Xustiza
ORDE do 14 de outubro de 2008 pola que se prorroga a intervención administrativa da Confraría de Pescadores de Ferrol.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/10/2008

Mediante o Decreto 62/2008, do 3 de abril (DOG nº 65, do 4 de abril de 2008) foi acordada, por un período de seis meses, a intervención administrativa da Confraría de Pescadores de Ferrol ao abeiro do disposto polo artigo 64 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións.
O seu artigo 4 dispón que, se rematado o prazo de seis meses non estivese restablecida a situación económica da confraría, este poderá ser prorrogado por un período de igual duración, mediante orde da Consellería de Pesca e Asuntos Marítimos, logo de informe motivado do interventor.
O informe do interventor, do 29 de setembro de 2008, reflicte unha situación económica de insolvencia patrimonial. Refire a existencia de deficiencias de control interno e irregularidades que a complexidade da documentación que se analiza, ou a súa inexistencia, non permitiron cuantificar economicamente no momento da emisión do informe, evidenciando a insuficiencia do período de intervención establecido inicialmente. O propio interventor conclúe no seu informe que non se dan as condicións para finalizar o proceso de intervención administrativa da confraría.
Xa que logo, no uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia.
DISPOÑO:
Artigo único.-Prorrogar por un período de seis meses a intervención administrativa da Confraría de Pescadores de Ferrol decretada o día 3 de abril de 2008.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 14 de outubro de 2008.
Carmen Gallego Calvar
Conselleira de Pesca e Asuntos Marítimos